આ સ્ટિંગ ઓપરેશન ઇન્ડિયા ટુડે ટીવી ચેનલ દ્વારા કરવામાં આવ્યું હતું. કાળા નાણાંને સફેદ કરવા માટે ભાવ તાલ કરનારા નેતાઓમાં કોંગ્રેસ, એનસીપી, બસપા, સપા અને જનતાદળ (યુ)ના નેતાઓનો સમાવેશ થાય છે. સ્ટિંગમાં દેખાય છે કે ગાઝિયાબાદના નેતા વીરેન્દ્ર જાદવ પોતાના પક્ષ કાર્યાલયમાં બેઠા છે અને કાળાં નાણાંને સફેદ કરવા માટે ૩પથી ૪૦ ટકા કમિશન લેવાની વાત કરી રહ્યા છે. જાતવ એક વીડિયો ક્લિપમાં એવું કહેતા દેખાય છે કે આ કામ હાથોહાથ થઇ જશે. તમને એક કલાકમાં જ કેશ મળી જશે.